* Názov projektu, materiálu: Nemecko
* Vzdelávacie ciele projektu:
  + oboznámiť sa s reáliami Nemecka
  + vymedziť geografické hranice
  + vymedziť politické hranice
  + vizuálne sa oboznámiť s turisticky atraktívnymi mestami a miestami (Alpy, najvyšší vrch Nemecka, Severné more, Baltické more, najväčšie jazero, najväčší ostrov, najvyššia kostolná veža, hlavné mesto, najznámejšie objekty a pamätihodnosti Berlína, známe objekty, udalosti a tradície Mníchova, Stuttgart, Kolín, Hamburg, Neuschwanstein.
  + pomenovať symboly a pamätihodnosti Berlína
  + pomenovať a vymenovať známe známe miesta, miesta a objekty Nemecka.
  + poznať a poskladať vlajku Nemecka
* Kľúčové slová: Nemecko, Berlín, Mníchov, Stuttgart, Ulm, Hamburg, Neuschwanstein.
* Abstrakt: Žiaci sa oboznámia s reáliami Nemecka, vymedzia prírodné a politické hranice, označia na mape najvyšší vrch, najdlhšiu rieku, najväčšie jazero a ostrov, vymenujú a pomenujú pamätihodnosti Berlína, vymenujú, pomenujú a označia ďalšie známe mestá a miesta Nemecka, oboznámia sa s niektorými udalosťami a tradíciami. Z ponuky rôznych
* farebných pruhov poskladajú nemeckú vlajku.
* Predmet: nemecký jazyk
* Téma: Krajina, ktorej jazyk sa učím
  + tematický okruh: Nemecko
* Metodické pokyny pre učiteľa:
  + Práca s projektom je na jednu vyučovaciu hodinu – ak rátame, že so žiakmi budeme riešiť dané úlohy na interaktívnej tabuli a učiteľ má krátky komentár k jednotlivým obrázkom.
  + Pred realizáciou projektu si učiteľ nemusí nič špeciálne pripraviť.
  + predpoklady žiaka: projekt je určený pre žiakov stredných škôl. Nevyžadujú sa žiadne špeciálne vedomosti ani schopnosti. Predpokladá sa všeobecný prehľad zo základnej školy a základná orientácia na mape.
  + Celé zadanie úlohy je napísané pri konkrétnom snímku, s ktorým má žiak pracovať. (je to v položke „Poznámky“).
  + práca s predlohou a postup riešenia úloh:

Keďže ide o materiál zameraný na reálie Nemecka, prvé dve úlohy sú vlastne práca s mapu. Snímok č. 2 zobrazuje prírodné hranice Nemecka, nadväzujúci snímok č. 3 je konkrétnou úlohou k snímku č. 2. Žiaci majú k vynášajúcim šípkam priradiť objekty prírodných hraníc (hory, moria, jazero, rieky).

Snímok č. 4 zobrazuje susedné štáty Nemecka. Snímok č. 5 je konkrétnou úlohou k snímku č. 4. Žiaci majú k vynášajúcim šípkam priradiť názvy susedných štátov.

Nasledujú snímky pamätihodností Berlína, ktoré obsahujú fotografie objektov hlavného mesta s krátkym popisom. Úlohou snímku č. 12 je priradiť názvy objektov k daným fotografiám.

Ďalšie snímky zobrazujú turisticky atraktívne mestá a miesta v Nemecku. Úlohou žiakov na snímku č. 23 je pomenovať dané objekty. Správne odpovede sú ukryté za žltými obdĺžnikmi. Odpovede môžeme odkryť dvoma spôsobmi - presunom obdĺžnika alebo je spriesvitnením.

Na snímku č. 24 sa zaoberáme vlajkou Nemecka. V ponuke je veľa rôznych farebných pruhov, z ktorých má žiak poskladať nemeckú vlajku. Musí teda poznať farby aj ich poradie. Správna odpoveď sa tiež nachádza pod žltým obdĺžnikom a jej odhalenie je také isté ako v predchádzajúcej úlohe.

* Činnosti žiakov na hodine:
* Oboznamujú sa s reáliami Nemecka
* Priraďujú názvy prírodných hraníc Nemecka
* Priraďujú názvy susedných štátov
* Priraďujú názvy k fotografiám zaujímavých miest a atrakcií
* Pomenujú pamätihodnosti Berlína
* Z farebných pruhov vytvoria vlajku Nemecka
* Čo bude hovoriť a robiť učiteľ, aké otázky bude klásť žiakom?

Táto časť dáva veľký priestor učiteľovi. Môže len čisto vychádzať z tohto materiálu, alebo naopak, môže (ak má osobné skúsenosti alebo vedomosti) viesť komentár k jednotlivým obrázkom a fotografiám a pýtať sa žiakov, či majú podobné skúsenosti, či dané miesta, udalosti, tradície poznajú. Podľa rozsahu komentára a reakcií žiakov si rozvrhne aj činnosť na hodine. Ak je komentára menej, môže si jednotlivé interaktívne úlohy vyskúšať väčší počet žiakov.